Diari Oficial de la Generalitat Valenciana


Sumari del DOGV 7682, del 21-12-2015 (2015/10415)

ACORD de 18 de desembre de 2015, del Consell, pel qual s'autoritza l'aprovació d'expedients administratius d'enriquiment injust a favor de les empreses UTE Grupo Eulen Seguridad, SA-Eulen, SA; de Segur Ibérica, SA; Sociedad Estatal de Correos y Telégrafos; Iberdrola Comercializadora de Último Recurso, SAU; Gas Natural Servicios SDG, SA; Levantina de Seguridad, SL; i Imop Encuestas, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7682

Data del DOGV
:   21-12-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10126


Data del document
:   18-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Acord

Descriptors 

:   * Conselleria d'Educació, Investigació, Cultura i Esport

ACORD de 18 de desembre de 2015, del Consell, pel qual s'autoritza l'aprovació d'expedients administratius d'enriquiment injust a favor de les empreses UTE Grupo Eulen Seguridad, SA-Eulen, SA; de Segur Ibérica, SA; Sociedad Estatal de Correos y Telégrafos; Iberdrola Comercializadora de Último Recurso, SAU; Gas Natural Servicios SDG, SA; Levantina de Seguridad, SL; i Imop Encuestas, SA. [2015/10387]  
El Consell, en la reunió del dia 18 de desembre de 2015, va adoptar l'acord següent:  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i la Circular 1/2015, de 16 de març, de la Intervenció General de la Generalitat, informat per la Intervenció General de la Generalitat, i a proposta del conseller d'Educació, Investigació, Cultura i Esport, el Consell  
  
  
ACORDA  
  
Primer  
Autoritzar l'aprovació pel conseller d'Educació, Investigació, Cultura i Esport dels expedients d'enriquiment injust, a favor de les empreses detallades a continuació:  
1. UTE Grupo Eulen Seguridad, SA-Eulen, SA, per import de 228.597,41 euros (IVA inclòs), pels serveis de vigilància i seguretat en el Teatre Romà de Sagunt i els edificis annexos, i pels serveis de dos auxiliars de serveis (un per a l'Antiquari del Castell i un per al Museu Històric de Sagunt), des de l'1 d'agost de 2014 fins al 16 d'agost de 2015.  
2. Segur Ibérica, SA, per import de 117.660,98 euros (IVA inclòs), pel servei de vigilància i seguretat del Museu de la Impremta i de les Arts Gràfiques del Puig i del Museu Històric de Sagunt, des de l'1 de setembre de 2014 fins al 16 d'agost de 2015.  
3. Sociedad Estatal de Correos y Telégrafos, per import de 43.201,08 euros (IVA inclòs), per la prestació dels serveis postals per a la Conselleria d'Educació, Investigació, Cultura i Esport, entre el 13 de setembre de 2015 i el 31 d'octubre de 2015.  
4. Iberdrola Comercializadora de Último Recurso, SAU, per import de 570.743,89 euros (IVA inclòs), per la prestació del subministrament d'energia elèctrica per a la Conselleria d'Educació, Investigació, Cultura i Esport, entre el 27 de novembre de 2014 i el 26 de febrer de 2015.  
  
5. Gas Natural Servicios SDG, SA, per import de 143.199,62 euros (IVA inclòs), per la prestació del subministrament de gas natural i del servei de gestió energètica en el Complex Educatiu de Cheste, de la Conselleria d'Educació, Investigació, Cultura i Esport, entre el 23 de març de 2015 i el 22 d'octubre de 2015.  
6. Levantina de Seguridad, SL, per import de 133.116,69 euros (IVA inclòs), per la prestació del servei de vigilància del Complex Educatiu de Cheste, de la Conselleria d'Educació, Investigació, Cultura i Esport, entre l'1 de maig de 2015 i el 30 de novembre de 2015.  
  
7. Imop Encuestas, SA, per import de 51.909 euros (IVA inclòs), per la despesa ocasionada pel treball de camp d'aplicació de les proves de rendiment i qüestionaris de context en els centres educatius que formen part de la mostra ampliada de la Comunitat Valenciana, per a l'estudi internacional PISA-2015.  
  
Segon  
Autoritzar la imputació al pressupost corrent de les obligacions econòmiques contretes durant l'exercici 2015 derivades dels expedients esmentats, excepte els imports dels expedients que es detallen a continuació, que corresponen a obligacions contretes en l'exercici 2014:  
- UTE Grupo Eulen Seguridad, SA-Eulen, SA, per import de 73.056,88 euros (IVA inclòs), pels serveis de vigilància i seguretat en el Teatre Romà de Sagunt i els edificis annexos i pels serveis de dos auxiliars de serveis (un per a l'Antiquari del Castell i un per al Museu Històric de Sagunt).  
- Segur Ibérica, SA, per import de 30.651,18 euros (IVA inclòs), pel servei de vigilància i seguretat del Museu de la Impremta i de les Arts Gràfiques del Puig i del Museu Històric de Sagunt  
- Iberdrola Comercializadora de Último Recurso, SAU, per import de 5.750,96 euros (IVA inclòs), per la prestació del subministrament d'energia elèctrica per a la Conselleria d'Educació, Investigació, Cultura i Esport.  
  
Tercer  
El present acord es publicarà en el Diari Oficial de la Comunitat Valenciana en el termini màxim de 10 dies.  
  
València, 18 de desembre de 2015  
  
La consellera secretària,  
MÓNICA OLTRA JARQUE